5α. ΚΑΝΟΝΙΣΤΙΚΟΝ ΔΙΑΤΑΓΜΑ της 6/21 Οκτ. 1941 Περί οδοιπορικών εξόδων και αποζημιώσεως των μετακινουμένων λόγω υπηρεσίας τεχν. υπαλλήλων της Υπηρεσίας Δημ. Έργων και Σιδηροδρόμων του Υπουργείου Συγκοινωνίας. Έχοντες υπ’ όψει τας διατάξεις του υπ’ αριθ. 449 Ν.Δ/τος "περί των οδοιπορικών εξόδων των μετακινουμένων λόγω υπηρεσίας υπαλλήλων του Υπουργείου     της      Συγκοινωνίας" και την υπ’ αριθ.350 γνωμάτευσιν του Συμβουλίου της Επικρατείας, προτάσει των επί των Οικονομικών και Συγκοινωνίας Υπουργών, απεφασίσαμεν και διατάσσομεν: Άρθρ.1.-1.Οι τεχνικοί υπάλληλοι των Γενικών Διευθύνσεων Δημοσίων Έργων και Σιδηροδρόμων του Υπουργείου της Συγκοινωνίας απομακρυνόμενοι της έδρας των προς εκτέλεσιν υπηρεσίας εντός του Κράτους, δικαιούνται οδοιπορικών εξόδων συνισταμένων εις τα μεταφορικά έξοδα και εις ημερησίαν αποζημίωσιν. Σελ. 7 « Υπουργείο Υποδομών, Μεταφορών και Δικτύων » 21.Α.α.3-5α 2.Εις τα μεταφορικά έξοδα περιλαμβάνονται το αντίτιμον του εισιτηρίου και εν γένει της δαπάνης δια μετακίνησιν του υπαλλήλου δια σιδηροδρόμου, πλοίου, αεροπλάνου, αυτοκινήτου, ποδηλάτου ή οιουδήποτε τροχοφόρου, η δαπάνη δια τας από του Γραφείου ή κατοικίας εις τους σιδηροδρομικούς σταθμούς ή εις μέρη ένθα σταθμεύουσι μεταφορικά μέσα αυτοκίνητα, λεωφορεία κλπ. μεταβάσεις του υπαλλήλου και την εκ των αυτών σημείων επιστροφήν αυτού, τα λεμβουχικά και η δαπάνη δια την μεταφοράν των αποσκευών του ταξειδεύοντος υπαλλήλου και των δι’ εκτέλεσιν υπηρεσίας εργαλείων, ήτοι αχθοφορικά κόμιστρα κλπ. 3.Δι’ ημερησίαν αποζημίωσιν παρέχεται η υπό των ισχυουσών διατάξεων προβλεπομένη τοιαύτη (ηυξημένη κατά πεντήκοντα επί τοις εκατόν δι’ εκάστην ημέραν διανυκτερεύσεως εκτός της έδρας του υπαλλήλου και το τρίτον της ως άνω ηυξημένης ημερησίας αποζημιώσεως παρέχεται εις τους υπαλλήλους τους μεταβαίνοντας προς εκτέλεσιν υπηρεσίας εις απόστασιν άνω των εικοσιπέντε χιλιομέτρων από της έδρας των και επιστρέφοντες αυθημερόν). Ήδη ισχύει το άρθρ. 13 Α.Ν. 1502/1950 περί αποδοχών των δημοσίων υπαλλήλων. Δια τους επιστάτας Δημοσίων Έργων, ως έχοντες αποκλειστικόν έργον την επί τόπου παρακολούθησιν των έργων η ημερησία αποζημίωσις δεν παρέχεται ηυξημένη κατά τα ανωτέρω εκτός των περιπτώσεων καθ’ ας μετακινούνται ούτοι δια μετάθεσιν. 4.Εις τους αποσπωμένους υπαλλήλους παρέχονται μόνον τα οδοιπορικά των έξοδα. Άρθρ.2.-1.Οι μετατιθέμενοι υπάλληλοι του Υπουργείου της Συγκοινωνίας δικαιούνται των οδοιπορικών εξόδων αυτών και των οικογενειών των, ως και των κομίστρων και εξόδων συσκευασίας της οικοσκευής των, ουχί δε και ημερησίας αποζημιώσεως πλέον των εξ ημερών. Εις τα οδοιπορικά έξοδα των μετατιθεμένων υπαλλήλων διαλαμβάνονται αι εν τω άρθρω 1 παρ. 2 δαπάναι δια την μετακίνησίν των εκ της παλαιάς έδρας των εις την νέαν τοιαύτην ως επίσης και δια την μετακίνησιν της οικογενείας των. Επίσης περιλαμβάνονται τα κατά την αυτήν μετακίνησιν κόμιστρα της οικοσκευής αυτών ως και η συσκευασία αυτής προς μεταφοράν. Σελ. 8 2.Οι νεοδιοριζόμενοι δημόσιοι υπάλληλοι δεν δικαιούνται οδοιπορικών κλπ. εξόδων δια την μετάβασιν εις ην διορίζονται θέσιν. 3.Τα έξοδα μεταφοράς της οικογενείας του υπαλλήλου και της οικοσκευής αυτού αναγνωρίζονται εφ’ όσον αύτη έλαβε χώραν εντός του πολύ εξ μηνών από της μετακινήσεως του υπαλλήλου. 4.Τα μέλη της οικογενείας τα δικαιούμενα οδοιπορικών εξόδων είναι η σύζυγος, τα άρρενα τέκνα ηλικίας μέχρι 18 ετών και τα άγαμα θήλεα ως και εις υπηρέτης ή υπηρέτρια. Επίσης μέλη της οικογενείας του υπαλλήλου νοούνται και οι γονείς του υπαλλήλου ως και άγαμοι αδελφαί αυτού, εφ’ όσον πάντες ούτοι διατρέφονται αποδεδειγμένως υπό του υπαλλήλου και συνοικούσι μετ’ αυτού. 5.Των κατά το παρόν άρθρον εξόδων δεν δικαιούνται οι τη αιτήσει των μετατιθέμενοι. 6.Εις τας περιπτώσεις καθ’ ας η μετάθεσις του υπαλλήλου επιβάλλεται εκ του γεγονότος ότι η παραμονή εις την θέσιν του κατέστη επιζήμιος δια το Δημόσιον συνεπεία πράξεων ή παραλείψεων αυτού δύναται δια πράξεως του αρμοδίου Υπουργού μετ’ απόφασιν του οικείου υπηρεσιακού Συμβουλίου να επιβαρυνθή ο υπάλληλος δια των συνεπεία της μεταθέσεως ταύτης προκαλουμένων οδοιπορικών εξόδων αυτού και της οικογενείας του ή δια μέρος των εξόδων τούτων. Άρθρ.3.-Εκ των μετακινουμένων λόγω υπηρεσίας και μετατιθεμένων υπαλλήλων των Γενικών Διευθύνσεων  Δημοσίων Έργων και Σιδηροδρόμων του Υπουργείου Συγκοινωνίας δικαιούνται να ταξειδεύωσιν εις την Α' θέσιν οι λαμβάνοντες αρχικόν μισθόν από δραχ. 4.500 συμπεριλαμβανομένων και άνω και εις την Β' θέσιν πάντες οι λοιποί. Οι οδοιπορούντες υπάλληλοι είτε λόγω υπηρεσίας, είτε λόγω μεταθέσεως υποχρεούνται να χρησιμοποιώσι τα οικονομικώτερα μέσα συγκοινωνίας και μεταφοράς πάντως δε την συντομωτέραν οδόν. Η άνευ δεδικαιολογημένης ανάγκης παρέκκλισις εκ της ανωτέρω διατάξεως συνεπάγεται ανάλογον έκπτωσιν εκ των παρά του υπαλλήλου αιτουμένων εξόδων κατ’ εκτίμησιν του αρμοδίου Υπουργού. 21.Α.α.5α « Υπουργείο Υποδομών, Μεταφορών και Δικτύων » Άρθρ.4.-Δικαιολογητικά έγγραφα δια την εκκαθάρισιν και αναγνώρισιν οδοιπορικών εξόδων και εξόδων μεταφοράς και συσκευασίας της οικοσκευής ορίζονται. α)Ημερολογιακή κατάστασις υπογεγραμμένη παρά του δικαιούχου και τεθεωρημένη παρά του Προϊσταμένου υπ’ ευθύνην αυτού δια το επιβεβλημένον της κινήσεως και της δαπάνης. β)Τα αντίγραφα των σχετικών διαταγών. Δεν απαιτείται αντίγραφον διαταγής δια τους μετακινουμένους λόγω υπηρεσίας εντός της περιφερείας της έδρας των. γ)Αι αποδείξεις περί του καταβληθέντος αντιτίμου του εισιτηρίου ή του αντιτίμου του αγωγίου ως και του καταβληθέντος ποσού δια κόμιστρα και συσκευασίας της οικοσκευής ή και δι’ αχθοφορικά και λεμβουχικά. Δεν απαιτείται απόδειξις εφ’ όσον η δια την ως άνω αιτίαν δαπάνη δεν υπερβαίνει τας δραχ. 100. Προκειμένου περί οδοιπορικών εξόδων λόγω μεταθέσεως και προς εφαρμογήν της παρ. 4 του άρθρ. 2 του παρόντος προσαρτάται υπεύθυνος δήλωσις του υπαλλήλου περί της οικογενειακής αυτού καταστάσεως. Άρθρ.5.-Οι υπάλληλοι της Γενικής Διευθύνσεως των Δημοσίων Έργων και Σιδηροδρόμων εκτελούντες εντός της πόλεως ένθα η έδρα αυτών υπηρεσίαν συνεπαγομένην δαπάνας κινήσεως, δικαιούνται αντιστοίχου προς τας δαπάνας ταύτας αποζημιώσεως εκκαθαριζομένης και αναγνωριζομένης επί τη βάσει καταστάσεως εμφαινούσης ημερολογιακώς και δικαιολογημένως τα έξοδα ταύτα. Άρθρ.6.-Προκειμένου περί δημοσίων καταστημάτων κειμένων εντός της πόλεως, κώμης ή χωρίου επιτρέπεται όπως εις τους ανήκοντας εις την οργανικήν δύναμιν τούτων υπαλλήλους των Γενικών Διευθύνσεων Δημοσίων Έργων και Σιδηροδρόμων και μη δικαιουμένους να ενοικώσιν εν αυτοίς καταβάλλεται αποζημίωσις δι’ οδοιπορικά έξοδα μεταβάσεως και επανόδου εκ της εγγυτέρας προς το Δημόσιον κατάστημα πόλεως, κώμης ή χωρίου. Η αποζημίωσις αύτη ορίζεται εκάστοτε δι’ αποφάσεως του αρμοδίου Υπουργού και του Υπουργού των Οικονομικών κατ’ αποκοπήν και άνευ αποδόσεως λογαριασμού. Οι εκ των ανωτέρω διατελούντες επ’ αδεία κανονική ή αναρρωτική ή οπωσδήποτε απέχοντες των κυρίων αυτών καθηκόντων δεν δικαιούνται εις απόληψιν της ανωτέρω αποζημιώσεως. Άρθρ.7.-Η εξόφλησις των χρηματικών ενταλμάτων δι’ ων καταβάλλονται εις τους υπαλλήλους τα δια του παρόντος Δ/τος οδοιπορικά κλπ. έξοδα, ημερήσιαι αποζημιώσεις και έξοδα κινήσεως δεν υπόκεινται εις την πληρωμήν τέλους χαρτοσήμου, απαλλάσσονται δε ταύτα του φόρου καθαράς προσόδου ως και της υπέρ του Μετοχικού Ταμείου των Πολιτικών Υπαλλήλων κρατήσεως. Άρθρ.8.-Χορηγείται παγία προκαταβολή εις τους προϊσταμένους των Γραφείων της Εξωτερικής Υπηρεσίας των Γενικών Διευθύνσεων Δημοσίων Έργων και Σιδηροδρόμων και της Τοπογραφικής Υπηρεσίας του Υπουργείου της Συγκοινωνίας δια χρηματικών ενταλμάτων εκδιδομένων επ’ ονόματι αυτών δια την πληρωμήν των οδοιπορικών εξόδων αυτών, και του υπ’ αυτούς προσωπικού δια μεν τους Επιθεωρητάς, Προϊσταμένους Περιφερειών Δημοσίων Έργων μέχρι του ποσού των δραχ. 10.000, δια δε τους Νομομηχανικούς Προϊσταμένους Γραφείων Νομομηχανικών και Ειδικών Γραφείων μέχρι ποσού δραχ. 25.000 και δια τους Μηχανικούς Προϊσταμένους Γραφείων Μηχανικών μέχρι ποσού δραχ. 15.000.

[Source: greek_legal_code_raptarchis | Tokens: 7035]